3.pielikums

Valmieras novada pašvaldības 24.02.2022. nolikumam

“Valmieras novada jauniešu projektu konkursa nolikums”

## LĪGUMS

## par finansējuma izlietošanu Valmieras novadā

2022.gada \_.\_\_\_\_\_\_\_\_\_\_\_\_ Nr.

**Valmieras novada Izglītības pārvalde,** adrese: Lāčplēša iela 2, Valmiera, Valmieras nov., LV‑4201, tā vadītājas Ivetas Pāžes personā, kura rīkojas uz Valmieras novada jauniešu projektu konkursa nolikuma pamata, turpmāk – Pašvaldība, no vienas puses un

likumiskā pārstāvja/pilnvarotās personas personā, turpmāk – Finansējuma saņēmējs, no otras puses, abas kopā sauktas – Puses, pamatojoties uz Valmieras novada jauniešu projektu konkursa vērtēšanas komisijas\_\_.\_\_.2022. lēmumu Nr. par finansējuma piešķiršanu, noslēdz šādu līgumu, turpmāk – Līgums:

**1. Līguma priekšmets**

Pamatojoties uz Valmieras novada jauniešu projektu konkursa vērtēšanas komisijas\_\_.\_\_.2022. lēmumu Nr. par finansējuma piešķiršanu, Pašvaldība piešķir Finansējuma saņēmējam  **\_\_\_\_\_\_\_ *euro*** (\_\_\_\_\_\_\_\_\_\_\_ *euro*),turpmāk saukts – Finansējums, kas paredzēts projekta īstenošanai. Ar līgumu piešķirtais Finansējums izlietojams saskaņā ar līgumu un tāmi, kura ir pievienota līgumam un ir tā neatņemama sastāvdaļa.

 **2. Līguma darbības laiks**

Līgums stājas spēkā ar tā parakstīšanas brīdi un **ir spēkā līdz 2022. gada 23. decembrim**.

## 3. Maksājumu kārtība

Pašvaldība projekta īstenošanai apstiprināto Finansējumu 100 % apmērā pārskaita uz likumiskā pārstāvja/ pilnvarotās personas norēķinu kontu, 10 dienu laikā pēc līguma spēkā stāšanās.

## 4. Atskaites par Finansējuma izlietošanu iesniegšanas kārtība

4.1. Atskaite par Finansējuma izlietošanu atbilstoši Līguma 1.punktā norādītajiem mērķiem un to pamatojošo dokumentu kopijas (uzrādot oriģinālus) Finansējuma saņēmējam ir jāiesniedz Valmieras novada Izglītības pārvaldei **līdz 23.12.2022.**

4.2. Gadījumā, ja Finansējuma saņēmējs **līdz** **23.12.2022.** neiesniedz projekta atskaiti, tad tam ir pienākums līdz **29.12.2022.** atmaksāt Pašvaldībai piešķirto finansējumu pilnā apmērā.

4.3. Finansējuma saņēmējam nekavējoties rakstveidā jāinformē Pašvaldību, ja ir radušies apstākļi, kuru rezultātā saņemtā Finansējuma izlietošana var tikt būtiski traucēta vai pārtraukta pilnībā.

4.4. Pašvaldībai ir tiesības pieprasīt no Finansējuma saņēmēja papildu dokumentāciju un informāciju, kas saistīta ar Finansējuma izlietošanu un Līguma izpildi.

## 5. Finansējuma izlietošanas nosacījumi

5.1. Finansējuma saņēmējs Pašvaldības piešķirto Finansējumu ir tiesīgs izlietot tikai, lai segtu izdevumus, kas:

5.1.1. ir tieši saistīti Līguma priekšmetu,

5.1.2. ir saprātīgi un atbilst finanšu vadības principiem, tai skaitā ir lietderīgi un pamatoti izmantošanas ziņā,

5.1.3. atbilst Latvijas Republikas normatīvo aktu, kas regulē valsts budžeta līdzekļu izlietojumu, prasībām,

5.1.4. ir faktiskie izdevumi, kas reģistrēti Finansējuma saņēmēja rēķinos vai nodokļu dokumentos un ir identificēti un kontrolējami.

5.2. Finansējuma saņēmējs ir atbildīgs par visiem ar Finansējumu saistītiem nodokļu maksājumiem.

5.3. Pašvaldības piešķirtais Finansējums nekādos apstākļos nedrīkst kļūt par Finansējuma saņēmēja peļņas avotu.

5.4. Gadījumā, ja Finansējuma saņēmējs līdz **23.12.2022.** neizlieto līguma 1.punktā noteikto finansējumu pilnā apmērā vai kādā tā daļā, tad tam ir pienākums līdz **29.12.2022.** atmaksāt Pašvaldībai neizlietoto finansējumu.

## 6. Pušu atbildība

6.1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu. Puses nav atbildīgas par jebkāda veida netiešajiem zaudējumiem.

6.2 Finansējuma saņēmējs, īstenojot Projektu šā Līguma darbības ietvaros, uzņemas visu un jebkādu atbildību par nodarījumu un tā radītajām sekām, ja tiek sabojāta Pašvaldības un/vai trešo personu manta vai tiek nodarīts kaitējums trešajām personām un/vai Pašvaldības pārstāvju dzīvībai vai veselībai, kā arī Finansējuma saņēmējs uz sava rēķina sedz visus izdevumus, kas veidojas nodarījuma rezultātā.

6.3. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes un citi šajā uzskaitījumā noteiktajiem līdzvērtīgi apstākļi).

.

## 7. Līguma grozīšana, papildināšana

Jebkuri grozījumi vai papildinājumi līgumā noformējami ar rakstisku vienošanos un jāparaksta Pusēm. Šādi grozījumi un papildinājumi ar to parakstīšanas brīdi kļūst par līguma neatņemamu sastāvdaļu

## 8. Līguma izbeigšana

8.1. Finansējuma saņēmējs ir tiesīgs jebkurā brīdī izbeigt Līgumu, iesniedzot Pašvaldībai rakstveida paziņojumu. Šajā gadījumā Finansējuma saņēmējs 10 darba dienu laikā no šāda paziņojuma iesniegšanas dienas pilnībā atmaksā Pašvaldībai izmaksāto Finansējumu.

8.2. Pašvaldība ir tiesīga pārtraukt Līgumu bez iepriekšēja brīdinājuma, pieprasot jau izmaksāto Finansējuma atmaksu, ja:

8.2.1. Finansējums ir piešķirts uz nepatiesu vai nepilnīgu datu pamata,

8.2.2. Finansējuma saņēmējs nepilda Līguma noteikumus,

8.2.3. Finansējuma saņēmējs tiek pasludināts par maksātnespējīgu, tā darbība ir apturēta vai tas ir pakļauts līdzīga rakstura situācijai.

8.3. Pašvaldība ir tiesīga pārtraukt Līgumu, sedzot tikai tos izdevumus, kas atzīstami par faktiski izpildītiem uz Līguma izbeigšanas brīdi, ja:

8.3.1. būtiski izmainās normatīvie akti, kas ietekmē Līguma izpildi un/vai Pašvaldības iespējas piešķirt Finansējumu Līguma izpildei,

8.3.2. iestājas nepārvaramas varas apstākļi.

8.4. Līguma 8.2.punktā minētajos gadījumos Finansējuma saņēmējs apņemas Pašvaldībai atmaksāt jau izmaksāto Finansējuma daļu Pašvaldības pieprasītajā apjomā 10 darba dienu laikā no Pašvaldības pieprasījuma saņemšanas dienas.

## 9. Citi noteikumi

9.1. Strīdus, kas rodas sakarā ar Līgumu, risina, Pusēm vienojoties. Ja tas nav iespējams, strīdi tiek risināti normatīvajos aktos noteiktajā kārtībā.

9.2. Jautājumos, kas nav atrunāti Līgumā, Puses vadās pēc normatīvo aktu prasībām.

9.3. Līgums sagatavots un parakstīts divos eksemplāros uz 2 (divām) lapām, pa vienam eksemplāram katrai Pusei.

9.4. Visiem Līguma eksemplāriem ir vienāds juridiskais spēks.

**10. Pušu adreses un rekvizīti**

|  |  |
| --- | --- |
| **Pašvaldība****Valmieras novada pašvaldība**Reģ. Nr. 90000043403Adrese: Lāčplēša iela 2, Valmiera, Valmieras novads, LV-4201 | Finansējuma saņēmējs |

\_\_\_\_\_\_\_\_\_\_\_\_\_\_\_\_\_\_\_\_\_\_ /I.Pāže \_\_\_\_\_\_\_\_\_\_\_\_\_\_\_\_\_\_\_\_\_\_\_\_/ /